**Výbor Národnej rady Slovenskej republiky**

 **pre financie a rozpočet**

32. schôdza

 KNR- VFR - 1669 /2024 -2

 **126**

 **U z n e s e n i e**

**Výboru Národnej rady Slovenskej republiky**

**pre financie a rozpočet**

**z 30. septembra 2024**

Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií **(tlač 483)** a

1. **súhlasí**

s vládnym návrhom zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií **(tlač 483)**

1. **odporúča**

 **Národnej rade Slovenskej republiky**

 vládny návrh zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií **(tlač 483) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia;**

1. **ukladá**

**predsedovi výboru**

 informovať predsedu Národnej rady Slovenskej republiky o výsledku prerokovania uvedeného návrhu zákona vo výbore.

 **Ján Blcháč**

 predseda výboru

 **Igor Válek**

 **Marián Viskupič**

 overovatelia výboru

**Výbor Národnej rady Slovenskej republiky**

 **pre financie a rozpočet**

Príloha k uzn. **č. 126**

32. schôdza

**Pozmeňujúce a doplňujúce návrhy**

**k vládnemu návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií (tlač 483)**

1. **K čl. II, bod 10**

V čl. II bod 10 (§ 138) nadobúda účinnosť 1. januára 2025, čo sa premietne do článku o účinnosti pri spracúvaní čistopisu schváleného zákona.

**Odôvodnenie**:

Navrhuje sa zmena účinnosti bodu 10 v čl. II na 1. januára 2025.

1. **K čl. II, nový bod 14**

Za doterajší bod 13 sa vkladá nový bod 14, ktorý znie:

„14. V § 168 sa odsek 3 dopĺňa písmenom h), ktoré znie:

„h) náklady spojené s poukázaním podielu zaplatenej dane pre rodičov.91d)“.

Poznámka po čiarou k odkazu 91d znie:

„91d) § 50aa zákona č. 595/2003 Z. z. v znení zákona č. .../2024 Z. z.“.“.

Nasledujúce body sa primerane prečíslujú.

Tento bod nadobúda účinnosť 1. januára 2025, čo sa premietne do článku o účinnosti pri spracúvaní čistopisu schváleného zákona.

**Odôvodnenie:**

Navrhuje sa, aby výdavky spojené s poukázaním podielu zaplatenej dane pre rodičov sa uhrádzali zo správneho fondu Sociálnej poisťovne.

1. **K čl. II, doterajší bod 15**

V doterajšom bode 15, § 170 ods. 30 úvodnej vete sa nad slovom „rodičov“ odkaz „93af)“ nahrádza odkazom „91d)“ a vypúšťajú sa slová „Poznámka pod čiarou k odkazu 93af znie:

„ 93af) § 50aa zákona č. 595/2003 Z. z. v znení zákona č. .../2024 Z. z.“.“.

**Odôvodnenie:**

Legislatívno-technická úprava vyvolaná úpravami v čl. II novom bode 14 [§ 168 ods. 3 písm. h)].

1. **K čl. II, doterajší bod 16**

V doterajšom bode 16, § 179 ods. 1 písm. f) sa nad slovom „rodičov“ odkaz „93af)“ nahrádza odkazom „91d)“ a slová „bol správcom dane pripísaný na osobitný účet Sociálnej poisťovne,95ab)“ sa nahrádzajú slovami „uplynula lehota správcu dane na oznámenie údajov na účely poukázania podielu zaplatenej dane Sociálnej poisťovni,95ab)“.

**Odôvodnenie:**

Ide o precizovanie textu tak, aby lehota na vyplatenie rodičom asignovaného podielu závisela nie odo dňa, kedy sa príslušné finančné prostriedky pripíšu na účet Sociálnej poisťovne, ale od objektívnej lehoty.

1. **K čl. II, doterajší bod 19**

V čl. II sa vypúšťa doterajší bod 19 (§ 229a).

Nasledujúce body sa primerane prečíslujú.

**Odôvodnenie:**

Navrhuje sa vypustiť bod 19 v čl. II z dôvodu nadbytočnosti.

1. **K čl. II, doterajší bod 20**

Doterajší bod 20 znie:

„20. Za § 285 sa vkladá § 285a, ktorý znie:

**„§ 285a**

Správca dane prevedie podiel zaplatenej dane pre rodičov95ab) na osobitný účet Sociálnej poisťovne na poukázanie podielu zaplatenej dane pre rodičov.“.“.

**Odôvodnenie:**

Navrhuje sa, aby správca dane poukazoval podiel zaplatenej dane pre rodičov na samostatný účet Sociálnej poisťovne.

1. **K čl. III, doterajší bod 7**

Doterajší bod 7 znie:

„7. V § 15 písm. b) sa za bod 1b. vkladá bod 1c, ktorý znie:

„1c. 24 % pre daňovníka, ktorý dosiahol za zdaňovacie obdobie zdaniteľné príjmy (výnosy) prevyšujúce sumu 5 000 000 eur,“.“.

**Odôvodnenie:**

Z dôvodu konsolidácie verejných financií v záujme uplatnenia princípu solidarity vyššie príjmových skupín s nižšie príjmovými skupinami sa zavádza nová sadzba dane vo výške 24 % pre daňovníkov, ktorých zdaniteľné príjmy (výnosy) prevyšujú sumu 5 mil. eur.

1. **K čl. III, nový bod 10**

Za doterajší bod 9 sa vkladá nový bod 10, ktorý znie:

„10. V § 30e ods. 8 sa slová „štyri po sebe nasledujúce zdaňovacie obdobia“ nahrádzajú slovami „šesť po sebe nasledujúcich zdaňovacích období“ a číslo „2025“ sa nahrádza číslom „2027“.“.

Doterajšie body 10 a nasledujúce sa primerane prečíslujú.

Nový bod 10 nadobúda účinnosť 1. januára 2025, čo sa premietne do ustanovenia o účinnosti zákona pri spracúvaní čistopisu schváleného znenia.

**Odôvodnenie:**

S cieľom podpory uplatnenia odpočtu výdavkov (nákladov) na investície sa predlžuje investičné obdobie zo súčasných 4 rokov (2022 až 2025) na 6 rokov (2022 – 2027). Predĺženie investičného obdobia sa bude vzťahovať tak na už existujúce investičné plány ako aj nové investičné plány.

1. **K čl. III, nový bod 15**

Za doterajší bod 14 sa vkladá nový bod 15, ktorý znie:

„15. V § 46b sa odsek 7 dopĺňa písmenom g), ktoré znie:

„g) registrovaný sociálny podnik.120m)“.“.

Doterajšie body 15 a nasledujúce sa primerane prečíslujú.

Nový bod 15 nadobúda účinnosť 1. januára 2025, čo sa premietne do ustanovenia o účinnosti zákona pri spracúvaní čistopisu schváleného znenia.

1. **K čl. III, doterajší bod 16**

V doterajšom bode 16 sa § 52zzzb dopĺňa odsekom 8, ktorý znie:

„(8) Ustanovenie § 46b ods. 7 v znení účinnom od 1. januára 2025 sa prvýkrát použije pri podaní daňového priznania po 31. decembri 2024.“.

**Odôvodnenie k bodom 9 a 10:**

Návrhom sa zavádza výnimka z platenia minimálnej dane pre registrovaný sociálny podnik. Vylúčenie sociálnych podnikov z platenia minimálnej dane sa prvýkrát uplatní pri podaní daňového priznania po 31. decembri 2024.

1. **K čl. VII, bod 4**

V doterajšom bode 4 prílohe č. 7 v bode 3 sa v číselnom znaku Spoločného colného sadzobníka ex 4901 slová „Tlačené knihy, brožúry, letáky a podobné tlačoviny, tiež v jednotlivých listoch – len edukačné publikácie5) schválené príslušným ústredným orgánom štátnej správy podľa osobitného predpisu6)“ nahrádzajú slovami „Tlačené knihy, brožúry, letáky a podobné tlačiarenské výrobky, tiež v jednotlivých listoch, okrem kníh, brožúr, letákov a podobných tlačiarenských výrobkov, tiež v jednotlivých listoch, v ktorých reklama a inzercia predstavujú jednotlivo alebo spolu viac ako 50 % celkového obsahu výrobku“.

1. **K čl. VII, bod 4**

V doterajšom bode 4 prílohe č. 7 v bode 3 sa za číselný znak Spoločného colného sadzobníka „ex 4901“ vkladajú číselné znaky Spoločného colného sadzobníka „ex 4902 10 00 Noviny, časopisy a periodiká, tiež ilustrované alebo obsahujúce reklamný materiál vychádzajúce najmenej štyrikrát týždenne okrem novín, časopisov a periodík, tiež ilustrovaných alebo obsahujúcich reklamný materiál, v ktorých reklama a inzercia predstavujú jednotlivo alebo spolu viac ako 50 % celkového obsahu výrobku, a okrem novín, časopisov a periodík, tiež ilustrovaných alebo obsahujúcich reklamný materiál, v ktorých erotický obsah predstavuje jednotlivo alebo spolu viac ako 10 % celkového obsahu výrobku“ a „4903 00 00 Detské obrázkové knihy, predlohy na kreslenie alebo maľovanie“.

1. **K čl. VII, bod 4**

V doterajšom bode 4 prílohe č. 7 v bode 3 sa slová „ex 4904 00 00 Hudobniny, tlačené alebo v rukopise, tiež viazané alebo ilustrované – len edukačné publikácie schválené príslušným ústredným orgánom štátnej správy podľa osobitného predpisu“ nahrádzajú slovami „4904 00 00 Hudobniny, tlačené alebo v rukopise, tiež viazané alebo ilustrované“.

1. **K čl. VII, bod 4**

V doterajšom bode 4 prílohe č. 7 v bode 3 sa v číselnom znaku Spoločného colného sadzobníka ex 4905 nad slovo „publikácie“ umiestňuje odkaz „5)“ a nad slovo „predpisu“ umiestňuje odkaz „6)“.

1. **K čl. VII, bod 4**

V doterajšom bode 4 prílohe č. 7 v bode 3 sa v číselných znakoch Spoločného colného sadzobníka ex 8523 49 10, ex 8523 49 20 a ex 8523 51 90 slová „edukačné publikácie schválené príslušným ústredným orgánom štátnej správy podľa osobitného predpisu“ nahrádzajú slovami „knihy okrem kníh, v ktorých reklama a inzercia predstavujú jednotlivo alebo spolu viac ako 50 % ich celkového obsahu, a zvukové záznamy s prednesom obsahu kníh  okrem zvukových záznamov, v ktorých prednes obsahu kníh predstavuje menej ako 50 % ich celkového obsahu; detské obrázkové knihy, predlohy na kreslenie alebo maľovanie; hudobniny; mapy a vodopisné alebo podobné mapy všetkých druhov, vrátane atlasov a topografických plánov, len ak sú edukačné publikácie schválené príslušným ústredným orgánom štátnej správy podľa osobitného predpisu“.

1. **K čl. VII, bod 4**

V doterajšom bode 4 príloha č. 7a vrátane nadpisu znie:

**„Príloha č. 7a**

**k zákonu č. 222/2004 Z. z.**

**ZOZNAM SLUŽIEB SO ZNÍŽENOU SADZBOU DANE**

|  |  |  |
| --- | --- | --- |
| **Bod** | **Kódy** **štatistickej klasifikácie produktov podľa činností (CPA)1)** | **Opis služby** |
| 1. | 56 | Služby spojené s podávaním jedál a nápojov – len reštauračné a stravovacie služby2) pozostávajúce z poskytovania nápojov určených na ľudskú konzumáciu s výnimkou poskytovania alkoholických nápojov s obsahom alkoholu viac ako 0,5 % objemu |
| 2. | 55 | Ubytovacie služby |
| 56 | Služby spojené s podávaním jedál a nápojov – len reštauračné a stravovacie služby pozostávajúce z poskytovania pripraveného alebo nepripraveného jedla určeného na ľudskú konzumáciu |
| 58.11.30 | Knihy online okrem kníh online, v ktorých reklama a inzercia predstavujú jednotlivo alebo spolu viac ako 50 % ich celkového obsahu, a zvukové záznamy s prednesom obsahu kníh online okrem zvukových záznamov, v ktorých prednes obsahu kníh online predstavuje menej ako 50 % ich celkového obsahu |
| 93.11.1 | Prevádzka športových zariadení – len služby súvisiace so vstupom3) na športové podujatia  |
| 93.13.10 | Služby fitnescentier – len vstupné do fitnescentier |

1) Nariadenie Európskeho parlamentu a Rady (ES) č. 451/2008 z 23. apríla 2008, ktorým sa zavádza nová štatistická klasifikácia produktov podľa činností (CPA) a ktorým sa zrušuje nariadenie Rady (EHS) č. 3696/93 (Ú. v. EÚ L 145, 4. 6. 2008) v platnom znení.

2) Čl. 6 vykonávacieho nariadenia Rady (EÚ) č. 282/2011 z 15. marca 2011, ktorým sa ustanovujú vykonávacie opatrenia smernice 2006/112/ES o spoločnom systéme dane z pridanej hodnoty (prepracované znenie) (Ú. v. EÚ L 77, 23. 3. 2011) v platnom znení.

3) Čl. 32 vykonávacieho nariadenia (EÚ) č. 282/2011.“.

**Odôvodnenie k bodom 11 až 16:**

Navrhuje sa rozšíriť uplatňovanie zníženej sadzby DPH na vybrané tovary a služby, a to vo výške 5 % zo základu dane, s cieľom zlepšiť cenovú dostupnosť týchto tovarov a služieb pre širokú verejnosť. Na uvedené tovary a služby sa aj podľa aktuálne platnej a účinnej právnej úpravy uplatňuje znížená sadzba DPH (10 % zo základu dane). Taktiež sa navrhuje uplatňovanie zníženej sadzby DPH 5 % zo základu dane na službu spočívajúcu v dodaní elektronických kníh, ako aj na služby súvisiace so vstupom na športové podujatia.

1. **K čl. VIII**

V doterajšom bode 3 úvodná veta znie: „Za § 7k sa vkladá § 7l, ktorý znie:“.

Zároveň sa prechodné ustanovenie označí ako § 7l.

 **Odôvodnenie**

Legislatívno-technická úprava spočívajúca v správnom označení prechodného ustanovenia.

1. **K čl. IX**

V doterajších bodoch 6, 10 a 24 sa číslo „0,9392“ nahrádza číslom „0,9696“.

1. **K čl. IX**

V doterajších bodoch 7 a 11 sa číslo „0,9862“ nahrádza číslom „1,0181“.

1. **K čl. IX**

V doterajších bodoch 8, 12 a 22 sa číslo „1,0332“ nahrádza číslom „1,0666“.

1. **K čl. IX**

V doterajších bodoch 9 a 13 sa číslo „1,0801“ nahrádza číslom „1,1151“.

1. **K čl. IX**

V doterajších bodoch 14, 17, 20, 26, 31, 33 a 35 sa číslo „0,8547“ nahrádza číslom „0,8824“.

1. **K čl. IX**

V doterajších bodoch 15, 18, 21, 27, 32 a 34 sa číslo „0,9017“ nahrádza číslom „0,9309“.

1. **K čl. IX**

V doterajších bodoch 23 a 25 sa číslo „0,8265“ nahrádza číslom „0,8533“.

1. **K čl. IX**

V doterajších bodoch 37, 38, 39 a 42 sa číslo „0,7984“ nahrádza číslom „0,8242“.

1. **K čl. IX**

V doterajšom bode 40 sa číslo „0,8359“ nahrádza číslom „0,8630“.

1. **K čl. IX**

V doterajšom bode 41 sa číslo „0,8829“ nahrádza číslom „0,9115“.

1. **K čl. IX**

V doterajšom bode 43 sa číslo „0,6575“ nahrádza číslom „0,6788“.

1. **K čl. IX**

V doterajšom bode 44 sa číslo „0,6951“ nahrádza číslom „0,7131“.

**Odôvodnenie k bodom 18 až 29:**

V nadväznosti na to, že znížením koeficientov niektorých zdravotníckych pracovníkov v rámci konsolidačného balíka verejných výdavkov sa týmto zdravotníckym pracovníkom zníži koeficient pod koeficient, ktorý bol ustanovený v roku 2023, navrhuje sa zníženie koeficientov vybraných zdravotníckych pracovníkov znížiť o polovicu.

1. **K čl. XI, doterajšiemu bodu 8**

V bode 8 úvodná veta znie:

„V § 6 sa za písmeno a) vkladajú nové písmená b) a c), ktoré znejú:“.

Zároveň sa vypúšťa doterajšie písmeno b) a doterajšie písmená c) a d) sa označujú ako písmená b) a c).

V bode 8 sa veta „Doterajšie písmeno b) sa označuje ako písmeno e).“ nahrádza vetou, ktorá znie: „Doterajšie písmeno b) sa označuje ako písmeno d).“.

1. **K čl. XI, doterajší bod 9**

Doterajší bod 9 znie:

„9. V § 6 písm. d) sa slová „písmene a)“ nahrádzajú slovami „písmenách a) až c).“.“.

1. **K čl. XI, doterajší bod 13**

V doterajšom bode 13 v § 16 ods. 6 sa slová „b) až d)“ nahrádzajú slovami „b) a c)“ a v § 16 ods. 7 sa slová „písm. c)“ nahrádzajú slovami „písm. b)“.

**Odôvodnenie k bodom 30 až 32:**

Navrhuje vypustiť osobitná sadzba odvodu pre celý energetický sektor zahŕňajúci tak výrobcov ako aj distribútorov energie.

V súvislosti s touto úpravou sa navrhujú súvisiace legislatívno-technické zmeny v bodoch 31 a 32.